CELEX: 62020TB0231
Language: hr
Date: 2020-06-24 00:00:00
Title: Predmet T-231/20 R: Rješenje predsjednika Općeg suda od 24. lipnja 2020. – Price protiv Vijeća („Privremena pravna zaštita – Područje slobode, sigurnosti i pravde – Odluka (EU) 2020/135 – Sporazum o povlačenju Ujedinjene Kraljevine iz Unije i Euratoma – Gubitak građanstva Unije – Zahtjev za suspenziju primjene – Očita nedopuštenost glavne tužbe – Nedopuštenost – Upućivanje prethodnog pitanja Sudu – Nenadležnost”)

21.9.2020   
            
            
               HR
            
            
               Službeni list Europske unije
            
            
               C 313/28
            
         
      Rješenje predsjednika Općeg suda od 24. lipnja 2020. – Price protiv Vijeća
      (Predmet T-231/20 R)
      („Privremena pravna zaštita - Područje slobode, sigurnosti i pravde - Odluka (EU) 2020/135 - Sporazum o povlačenju Ujedinjene Kraljevine iz Unije i Euratoma - Gubitak građanstva Unije - Zahtjev za suspenziju primjene - Očita nedopuštenost glavne tužbe - Nedopuštenost - Upućivanje prethodnog pitanja Sudu - Nenadležnost”)
      (2020/C 313/41)
      Jezik postupka: francuski
      
         Stranke
      
      
         Tužitelj: David Price (Dorat, Francuska) (zastupnik: J. Fouchet, odvjetnik)
      
         Tuženik: Vijeće Europske unije (zastupnici: M. Bauer, R. Meyer i M.-M. Joséphidès, agenti)
      
         Predmet
      
      Zahtjev na temelju članaka 278. i 279. UFEU-a radi, s jedne strane, djelomične suspenzije primjene Odluke Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL 2020., L 29, str. 1.), zajedno sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL 2020., L 29, str. 7.), u dijelu u kojem ti akti ne dozvoljavaju zadržavanje građanstva Europske unije ili, barem, članka 127. stavka 1. točke (b) navedenog sporazuma i, s druge strane, zahtjev na temelju članka 256. stavka 3. drugog podstavka UFEU-a za prekid postupka i upućivanje predmeta Sudu radi postavljanja prethodnih pitanja.
      
         Izreka
      
      
                  1.
               
               
                  Odbija se zahtjev za privremenu pravnu zaštitu.
               
            
                  2.
               
               
                  O troškovima će se odlučiti naknadno.